b'\n_START_ARTICLE_\nNarodni park Risnjak\n_START_PARAGRAPH_\nNarodni park Risnjak je hrva\xc5\xa1ki narodni park in se nahaja v Gorskem kotarju. Ustanovljen je bil leta 1953 v obsegu 3041 hektarjev povr\xc5\xa1ine na predlog raziskovalca tega podro\xc4\x8dja prof.dr. Iva Horvata. Glavni del parka se sestoji iz masiva gore Risnjak, z vrhom na 1528 metrov nadmorske vi\xc5\xa1ine._NEWLINE_Leta 1997 so park raz\xc5\xa1irili na 6400 hektarjev, tako da je danes na obmo\xc4\x8dju parka tudi izvir reke Kolpe.\n_START_SECTION_\nZa\xc5\xa1\xc4\x8dita parka\n_START_PARAGRAPH_\nObmo\xc4\x8dje je razdeljeno v dve coni - v cono stroge in v cono usmerjene za\xc5\xa1\xc4\x8dite. V o\xc5\xbeji coni je veliko naravnih znamenitosti, ki so zaradi svoje redkosti vklju\xc4\x8dene v najvi\xc5\xa1jo stopnjo za\xc5\xa1\xc4\x8dite.'